b'\n_START_ARTICLE_\nHen over jord et pilgrimstog\n_START_PARAGRAPH_\nHen over jord et pilgrimstog er en salme av Johan Halmrast. Den sto p\xc3\xa5 trykk i sangboken Noas Due i 1891 i en uferdig form. I 1896 kom den med i den danske sangboken Hjemlandstoner i den formen vi kjenner. Lars Aanestad mente at H.P. Mollerup, som var med i redaksjonen av den sangboka, trolig var den som hadde gitt salmen sin endelige form. Melodien er fra Egil Hovlands \xc2\xabAllehelgensmesse\xc2\xbb, 1970. I Norsk salmebok 2013 st\xc3\xa5r den p\xc3\xa5 nummer 270.\n_START_SECTION_\nSalmeteksten\n_START_PARAGRAPH_\nHen over jord et pilgrimstog_NEWLINE__NEWLINE_s\xc3\xa5 stille skrider frem._NEWLINE__NEWLINE_Dets sang p\xc3\xa5 alle jordens spr\xc3\xa5k_NEWLINE__NEWLINE_lovpriser himlens hjem._NEWLINE__NEWLINE_Blant alle jordens folkeslag_NEWLINE__NEWLINE_det reiser korsets r\xc3\xb8de flagg._NEWLINE__NEWLINE_Tross hat og b\xc3\xa5l, tross spott og s\xc3\xa5r,_NEWLINE__NEWLINE_det stille fremad g\xc3\xa5r._NEWLINE__NEWLINE_\xc2\xa0_NEWLINE__NEWLINE_Fra slekt til slekt det langsomt skred_NEWLINE__NEWLINE_igjennom tiden frem._NEWLINE__NEWLINE_Dets sang var Jesu kj\xc3\xa6rlighet,_NEWLINE__NEWLINE_dets lengsel fredens hjem._NEWLINE__NEWLINE_Med verdens tornekrans det gikk,_NEWLINE__NEWLINE_med freidig hjerte, l\xc3\xb8ftet blikk,_NEWLINE__NEWLINE_igjennom verdens t\xc3\xa5redal_NEWLINE__NEWLINE_mot himlens stjernesal._NEWLINE__NEWLINE_Hist fra Judeas palmestrand_NEWLINE__NEWLINE_gikk toget ut en gang._NEWLINE__NEWLINE_I Davidss\xc3\xb8nnens fagre land_NEWLINE__NEWLINE_fikk f\xc3\xb8rst dets harpe klang._NEWLINE__NEWLINE_Og siden stille over jord_NEWLINE__NEWLINE_det g\xc3\xa5r mot himlens englekor._NEWLINE__NEWLINE_Med smil i gr\xc3\xa5t det vandrer frem_NEWLINE__NEWLINE_mot himlens lyse hjem.'